Catarroja col·labora amb les associacions animalistes del municipi
14 març 2022

L'Ajuntament de Catarroja, a través de la regidoria de Benestar Animal, continua treballant braç a braç amb les associacions animalistes del municipi. En aquest cas la col·laboració s'ha estés dins de la campanya CES (captura, esterilització i solta) que estan promovent en aquestes dates per a controlar la població felina en el municipi, per a la qual, s'ha fet lliurament de 6 gàbies de captura, a més de material per a la cura d'aquests animals.

“La bona sintonia entre les associacions i l’Ajuntament, a més de la nostra àmplia predisposició com a equip de govern dins de les polítiques animalistes, redunda en totes les campanyes que es realitzen al nostre poble per a millorar el benestar animal. El programa CES és una prioritat per a esta regidoria, i per això destinem tots els mitjans necessaris per a que les associacions puguen fer el seu treball en les millors condicions, així com en totes les accions que siguen necessàries”, explica Beatriz Sierra, regidora de Benestar Animal.

La Voz Felina i El Rebrot de la vida, són les dues associacions a les quals se'ls ha fet lliurament de les 6 gàbies de captura i solta per a poder controlar la població felina del municipi mitjançant l'esterilització de mascles i femelles. A més, al costat d'aquests elements, s'ha fet lliurament de sacs de pinso, material de cura i probiotics, per a vetlar pel bon estat dels felins, ajudant a la bona tasca que realitzen des de les associacions animalistes locals.